**С Т А Н О В И Щ Е**

**За научните трудове и учебната дейност**

**На гл.ас. Иванка Николова Кърпарова д-р**

**Представени за участие в конкурс за заемане на академичната длъжност „доцент” по професионално направление 1.3. Педагогика на обучението по физическо възпитание и спорт /лека атлетика и кондиционна подготовка/ обявен в ДВ, бр. 100 от 16.12.2022 година.**

Изготвил: доц. Антон Александров Хиджов - д-р

За участие в конкурса са подадени документи от един кандидат – гл.ас. Иванка Николова Кърпарова д-р, преподавател в катедра „Индивидуални спортове и рекреация” в Департамента по спорт на СУ „Св. Климент Охридски”.

1. **Биографични данни, образование и научна квалификация на кандидата.**

Кандидатът за академичната длъжност „Доцент”гл.ас. Иванка Кърпарова е родена на 01.01.1974 година.

Висше образование - бакалавърска и магистърска степен придобива в НСА „Васил Левски” през 1996г. с първа специалност „Треньор по лека атлетика и втора специалност”„Учител по физическо възпитание””.

През 2015 година защитава дисертационен труд на тема: „Модел за развитие издръжливостта на студентите със средствата на лекоатлетическото бягане” и придобива образователно научната стеден „Доктор”.

Д-р Кърпарова е придобила и следните квалификации.

* Спортна журналистика – в НСА „В. Левски”

1. **Педагогическа и обществена дейност.**

От 1996 до 2006 г. кандидатката е била хоноруван преподавател по лека атлетика в Департамента по спорт на СУ „Св. Кл. Охридски” в катедра „Индивидуални спортове и рекреация”. През същият период е била и треньор по лека атлетика в Ученическа спортна школа Левски София.

През 2006 г. печели конкурс за асистент в Департамента по спорт на СУ „Св. Климент Охридски”, където работи и до момента като преподавател по Лека атлетика и кондиционна подготовка. Била е ръководител катедра „Индивидуални спортове и рекреация” в периода 2013 – 2021г. От 2006 до сега е треньор на представителния отбор на СУ по лека атлетика с който е постигнала значителни спортни успехи.

В своята преподавателска дейност д-р Кърпарова е взела участие в множество проекти като експерт, координатор и ръководител на проект в областта на образователната дейност и спорта. Била е основен лектор за България по програма за развитие на детска лека атлетика на IAAF – „Kids athletics” и е участвала като доброволец в провеждането на международни и държавни спортни прояви.

Гл. ас. Иванка Кърпарова д-р има и широка и съдържателна обществена дейност и е активен участник в редица програми за развитие на леката атлетика сред подрастващите.

Ползва руски и английски и притежава дoбра компютърна грамотност.

Личните ми впечатления за нивото на професионалната и педагогическа подготовка на гл.ас. д-р Иванка Кърпарова – са положителни.

1. **Науна дейност и приноси**

За обявения конкурс за „Доцент”гл. ас. д-р Иванка Кърпарова, участва с 20 научни публикации, от които по вид: монография – 1, статии и доклади – 19, от които 4 на английски език. От представените публикации една е публикувана в реферирани и индексирани научни издания и 18 в нерефериране издания с научно рецензиране.

Статии в научни списания – 7 бр. (№ 2, № 3, № 5, № 9, №18, №19, №20)

Статии и доклади в сборници от научни форуми – 12 бр. (№ 4, № 6, № 7, № 8, № 10, № 11, № 12, № 13, №14, №15, №16, №17

Авторският дял в научните публикации е както следва:

* Самостоятелни – 18 бр.
* Водещ автор – 16 бр.
* Втори автор – 2 бр.

Представената от гл.ас.д-р Иванка Кърпарова научна продукция напълно отговаря на необходимите наукометрични данни, показатели и изискванията за заемане на академичната длъжност „Доцент”.

Високо оценявам монографичния труд на д-р Кърпарова издаден през 2022година. В монографията *Биомеханични основи на техниката на бягането и методически насоки в обучението (2022)* , е направен опит за систематизирано представяне основите на биомеханикатана бягането като двигателна дейност. Основните знания за биомеханиката на движенията, дава възможност на активните хора, преподавателите, треньорите, за по-добро разбиране на спортната техника и оказване въздействие върху нея, с цел подобряване на производителността в спортната сфера, за предпазване от травми, и достигане на спортно дълголетие.

В монографията е направен ретроспективен преглед на историческите сведения, свързани с научния интерес, възникването и развитието на знанието за биомеханиката на човешките движения.

Дългогодишният практически и теоретичен опит на автора в сферата на спорта лека атлетика и специално бягането за издръжливост, дават възможност за адекватно интерпретиране на терминологията, описване на видовете сили, действащи на бегача, както и взаимодействието между тях. Направен е обобщен преглед върху рзнообразието от методически средства в тренировката на бегача, но са изтъкнати личните авторски възгледи за тренировката, свързана с техниката на бягане, базирани както на знания, така и на сериозни наблюдения.

Важно място в труда е отделено на фазите на беговата крачка и параметрите на беговата динамика.

Съществено приносно значение имат методическите насоки в монографичния труд, като са изтъкнати приоритетните моменти и са предложени конкретни трениривъчни средства

Представената научна продукция може да бъде разпределена както следва:

* В областта на биомеханика на бягането – 1, 2 и4
* В областта Методика на тренировката за издръжливост **–** 5, 6, 11, 17
* В областта на спортната подготовка –7, 12, 14, 16, 19 и 20.
* В областта на приложение на леката атлетика в областта на ВУ – 8, 9, 10, 13, 15.
* В областта на бягането за издръжливост – 3 и 18.

**Заключение**

От анализа на научните трудове на гл.ас. д-р Иванка Кърпарова прави впечатление високото ниво на компетентност и коректния анализ и интерпретация на научните резултати.

Иванка Кърпарова е уважаван преподавател с богата практическа и много добра теоритическа подготовка. Ползва се с изключителен авторитет както в спортните среди, така и в системата на висшето образование. Тя е пример за спортен педагог, който съчетава успешно научно изследователската дейност с конкретната преподавателска работа.

Въз основа на изложеното и очевидните качества на кандидата, с убеденост препоръчвам на уважаемото научно жури да присъди на гл. ас. д-р Иванка Николова Кърпарова академичната длъжност „Доцент” по професионално направление 1.3. Педагогика на обучението по физическо фъзпитание и спорт /лека атлетика и кондиционна подготовка/ към катедра „Индивидуалние спортове и рекреация” на Департамента по спорт на СУ „Св. Климент Охридски”

26.03.2023 г.

София доц. Антон Хиджов д-р: